กรมส่งเสริมสหกรณ์ จัดสรรเงินกองทุนพัฒนาสหกรณ์กว่า 576 ล้านบาท ให้สหกรณ์กู้ปลอดดอกเบี้ย 1 ปี ช่วยสมาชิกสหกรณ์ผู้ประสบภัยน้ำท่วม
กรมส่งเสริมสหกรณ์ จัดสรรเงินกองทุนพัฒนาสหกรณ์กว่า 576 ล้านบาท ให้สหกรณ์กู้ปลอดดอกเบี้ย 1 ปี ช่วยสมาชิกสหกรณ์ผู้ประสบภัยน้ำท่วมนายพิเชษฐ์ วิริยะพาหะ อธิบดีกรมส่งเสริมสหกรณ์ เปิดเผยถึงมาตรการช่วยเหลือเพื่อบรรเทาความเดือดร้อนของสมาชิกสหกรณ์การเกษตร ในพื้นที่ประสบอุทกภัย 21 จังหวัด โดยกรมฯจะใช้เงินจากองทุนพัฒนาสหกรณ์(กพส.) วงเงินประมาณ 576 ล้านบาท (576.287 ล้านบาท) จัดสรรให้สหกรณ์กู้ยืมได้สหกรณ์ละไม่เกิน 5 ล้านบาท เป็นเงินกู้ปลอดดอกเบี้ย 1 ปี ช่วยฟื้นฟูอาชีพให้กับสมาชิก โดยสหกรณ์สามารถนำไปให้สมาชิกกู้ต่อรายละไม่เกิน 20,000 บาท ปลอดดอกเบี้ยระยะเวลาไม่เกิน 1 ปี เช่นกัน ขณะที่เงินที่ให้กู้นั้น สมาชิกที่เข้าร่วมโครงการจะต้องประกอบอาชีพทำการเกษตรและพื้นที่ทำการเกษตรได้รับความเสียหายและต้องอยู่ในเขตที่ประกาศการให้ความช่วยเหลือผู้ประสบภัยพิบัติกรณีฉุกเฉินระดับจังหวัดจากกรณีอุทกภัยรวมถึงให้กองทุนพัฒนาสหกรณ์ขยายเวลาชำระหนี้ให้สหกรณ์ที่มีหนี้เงินกู้กับกองทุนพัฒนาสหกรณ์ก่อนเกิดภัยพิบัติและได้รับผลกระทบจากภัยดังกล่าว ทำให้สหกรณ์ขาดรายได้ที่จะนำมาส่งชำระหนี้คืน กพส.โดยให้ขยายระยะเวลาการชำระหนี้ออกไปอย่างน้อย 1 ปีทั้งนี้ หลังสำรวจความเสียหายแล้วพบว่า มีสหกรณ์และกลุ่มเกษตรกรที่ได้รับผลกระทบจากอุทกภัย ในพื้นที่ 20 จังหวัด รวม 316 แห่ง สมาชิก 84,775 ครัวเรือน พื้นที่การเกษตรเสียหาย 1.07 ล้านไร่ ส่วนการขอกู้เงินเพื่อฟื้นฟูอาชีพสมาชิก ขณะนี้กองทุนพัฒนาสหกรณ์ได้อนุมัติเงินกู้ให้แล้ว 10 สหกรณ์ใน 2 จังหวัด วงเงินรวม 37.06 บาท สมาชิก 1,875 ราย พื้นที่ 27,322 ไร่ และมีสหกรณ์แจ้งความประสงค์ที่จะขอกู้อีก 15 สหกรณ์ ใน 4 จังหวัด กว่า 42.67 ล้านบาท รวมสมาชิก 4,270 ราย